
Szám: 867/12/2014.


J E G Y Z Ő K Ö N Y V


Készült:	Zalagyömörő Község Önkormányzat Képviselő-testületének 2014. október 2.-án, 13 órai kezdettel megtartott nyilvános üléséről.

Helye:	Polgármesteri Hivatal 8349 Zalagyömörő, Fő u. 2. szám

Jelen vannak:	Illés László polgármester,
			Söjtöri Dezső alpolgármester,
			Dr. Tőtős András képviselő
			Tóth András képviselő
			Vass Géza képviselő
			Bencze Gyöngyi jegyző
			Tordáné Ughy Ilona jegyzőkönyvvezető


A lakosság köréből nem jelent meg senki.

___________________________________________________________________________


Illés László polgármester: Köszönti a mai ülésen megjelent képviselő társait, a jegyzőt, a jegyzőkönyvvezetőt.

A jelenléti ív alapján megállapítja, hogy mind az öt fő képviselő-testületi tag jelen van, így az ülés határozatképes. 

Jegyzőkönyv hitelesítőknek Söjtöri Dezső alpolgármestert és Vass Géza képviselőt javasolja.

A javaslatot a Képviselő-testület 5 igen szavazattal – ellenszavazat, tartózkodás és határozat hozatal nélkül – elfogadta.


Illés László polgármester: Javasolja, hogy a meghívóban szereplő napirendi pontok kerüljenek megtárgyalásra.

A képviselő-testület a napirendre tett javaslatot 5 igen szavazattal – ellenszavazat, tartózkodás és határozat hozatal nélkül – elfogadta a következők szerint:


NAPIRENDEK:
1. A szociális igazgatásról és a szociális ellátásokról szóló rendelet módosítása 
Előterjesztő: Illés László polgármester

2. Szociális célú tűzifa program pályázat benyújtása
Előterjesztő: Illés László polgármester
NAPIRENDEK TÁRGYALÁSA:


1. A szociális igazgatásról és a szociális ellátásokról szóló rendelet módosítása 
Előterjesztő: Illés László polgármester

/Előterjesztés a jegyzőkönyv melléklete/

Illés László polgármester: Átadná a szót Bencze Gyöngyi jegyzőasszonynak, hogy tájékoztassa a képviselő-testületet a szociális igazgatásról és a szociális ellátásokról szóló rendeletmódosításról.

Bencze Gyöngyi jegyző: Elmondja, hogy megjelent a 2014. szeptember 25-i Belügyminisztérium szociális tűzifavásárlásához kapcsolódó rendelet, ami szabályozta a települési önkormányzatok szociális célú tűzifa vásárlásához a kiegészítő támogatásra a pályázati feltételeket és lehetőségeket. A rendelet alapján pályázatot nyújthat be az önkormányzat, abban az esetben, hogy ha a hátrányos helyzetű lakosságot szeretné támogatni, illetve ha a helyi rendeletbe szerepel a tűzifa támogatás elosztási módja. Az önkormányzat támogatásának mértékekénk, mivel nem tartozik társadalmilag elmaradt település közé, ezért a keménylombos fa esetében a támogatás mértéke 14.000 forint/köbméter+áfa. Ehhez köteles biztosítani önrészt az önkormányzat 1000.-ft/erdei köbméter+áfát kell vállalni, illetve a szállítás költségét is. Rövid határidő van erre, pénteken vált ismertté a rendelet, hogy mi az, ami terheli az önkormányzatot, a pályázat határideje legkésőbb 2014. október 6. (hétfő). Szociális rendeletben a természetbeni juttatás – tűzifa támogatás - szerepel, viszont a rendeletben megjelenik a benyújtás időtartama, azért módosítani szükséges a szabályozást. Jogalkotás szóló törvény alapján a rendeletalkotásról előzetes és utólagos hatástanulmányt is kell csatolni. Képviselő testületi döntést kell hozni a támogatás benyújtásáról. Az elosztás feltételeit rendeleti szinten kell meghatározni. Ha nem történik meg a szabályozás, a hátránya, hogy a településen nem várható ilyen támogatás. A rendelet megalkotásának jogi akadálya nincs. Elszámolási kötelezettsége 2015. év elejére áthúzódik. Javasolja a helyi szociális rendeletet kiegészíteni a természetbeni szociális ellátási forma időkorlátját módosítani. A támogatás alapja, a 2014. január és március között lakásfenntartási támogatásban részesülők átlagszáma alapján került meghatározásra.
Ismerteti a rendelet módosításához szükséges bekezdést:

24/A. § “(4) Az e §-ban meghatározott szociálisan rászorultak az e § szerinti támogatásból juttatott szociális célú tüzelőanyag – tüzifa – biztosításra igénylésüket a képviselő-testület által meghatározott határidők betartásával, az önkormányzati hivatalnál jelenthetik be, a határidő elmulasztása jogvesztő.”

Illés László polgármester: Javasolja, hogy fogadja el a képviselő-testület a szociális igazgatásról és a szociális ellátásokról szóló rendelet módosítását, a fentieknek megfelelően. 


Zalagyömörő Község Önkormányzatának Képviselő-testülete egyhangúlag, 5 igen szavazattal – ellenszavazat és tartózkodás nélkül –a következő rendeletet alkotja:



ZALAGYÖMÖRŐ KÖZSÉG ÖNKORMÁNYZAT
KÉPVISELŐ-TESTÜLETÉNEK 
 9/2014. (X.06. ) számú rendelete
a szociális igazgatásról és a szociális ellátásokról szóló
8/2011. (V.31. ) számú rendelete módosításáról

/Rendelet a jegyzőkönyv melléklete/


2./ Szociális célú tűzifa program pályázat benyújtása
Előterjesztő: Illés László polgármester


Illés László polgármester: Javasolja a napirendi pont elfogadását a szociális célú tűzifa program pályázat benyújtásához.


Zalagyömörő Község Önkormányzatának Képviselő-testülete egyhangúlag, 5 igen szavazattal, - ellenszavazat és tartózkodás nélkül – a következő határozatot hozza:
						

Zalagyömörő Község Önkormányzata Képviselő-testületének 
39/2014. (X.6.) számú határozata
Zalagyömörő Község Önkormányzata Képviselő-testülete úgy határozott, hogy a települési önkormányzatok szociális célú tüzelőanyag vásárlásához kapcsolódó kiegészítő támogatásáról szóló 46/2014. (IX.25.) BM. rendelete alapján támogatási igényt nyújt be, - az 5000 fő lakosságszámot meg nem haladó települések részére - a szociális célú tüzifavásárlásához kapcsolódó támogatására. 

Az önkormányzat a támogatási igénybejelentésben szereplő maximálisan igényelhető mennyiségű kemény lombos tűzifa pályázati támogatásra nyújtja be a támogatási igényét, amelynek saját forrás összegét és a szállításból származó költségeket, a költségvetéségben betervezi és biztosítja. 

Az önkormányzat vállalja, hogy a szociális célú tűzifában részesülőktől ellenszolgáltatást nem kér. 

Az önkormányzat képviselő-testülete nyilatkozik, hogy a támogatáshoz szükséges önrészt, a hozzá kapcsolódó, szállításból adódó költségeket vállalja, és biztosítja a költségvetésében. 

A képviselő-testület felhatalmazza a polgármestert a pályázat benyújtására, valamint a pályázat kedvező elbírálását követően a BM rendeletből adódó feladatok határidőben történő végrehajtására.

Felelős: Illés László polgármester 
Határidő: 2014. október 6. és folyamatos


 


Illés László							Bencze Gyöngyi
polgármester							        jegyző





Söjtöri Dezső							Vass Géza
alpolgármester						képviselő
jegyzőkönyv hitelesítő					jegyzőkönyv hitelesítő

